**Zápisnica č. 4/2024**

**zo zasadnutia správnej rady Historického ústavu SAV, v. v. i. dňa 16. mája 2024**

Prítomní: P. Bystrický, D. Duchoňová, M. Hanula, S. Michálek, D. Segeš

Zasadnutie otvoril predseda Správnej rady Historického ústavu SAV, v. v. i. (ďalej aj správna rada) S. Michálek. Prerokované boli nasledovné body programu, ktorý prítomní členovia správnej rady jednomyseľne schválili:

**1. Výročná správa o hospodárení** **HÚ SAV, v. v. i. (ďalej aj ústav, organizácia) za rok 2023**

Predseda správnej rady oboznámil členov s výročnou správou o hospodárení organizácie za rok 2023. Správa bola schválená nezávislým audítorom.

**2. Predpis pre zvýšenie inštitucionálnej odolnosti organizácie a schválenie koordinátora ústavu pre manažment rizík**

Predseda správnej rady informoval o potrebe prijať na základe smernice predsedníctva SAV predpis o manažmente odolnosti organizácie. S návrhom jeho znenia boli členovia správnej rady oboznámení ešte pred zasadnutím. Členovia následne pristúpili k hlasovaniu o návrhu.

Hlasovanie

Počet prítomných: 5

Počet hlasov za: 5

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada prijala Predpis pre zvýšenie inštitucionálnej odolnosti organizácie.

Predseda správnej rady navrhol na funkciu koordinátora manažmentu rizík za ústav zástupcu riaditeľa organizácie Adama Hudeka. Členovia správnej rady následne pristúpili k hlasovaniu.

Hlasovanie

Počet prítomných: 5

Počet hlasov za: 5

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada zvolila A. Hudeka za koordinátora manažmentu rizík za ústav.

**3. Informácie z rokovania vedeckej rady**

Predseda správnej rady informoval o rokovaní vedeckej rady organizácie, ktorá sa zaoberala výkonnostnými zmluvami, schválila obsahový rámec poskytovania štipendijného pobytu organizáciou, vymenovala nových emeritných pracovníkov a schválila nové projekty Vega.

**4. Rôzne**

Správna rada prerokovala návrh dodatku č. 2 k zakladacej listine organizácie z dôvodu neprávneho poštového smerovacieho čísla v článku o sídle organizácie. Členovia následne pristúpili k hlasovaniu.

Hlasovanie

Počet prítomných: 5

Počet hlasov za: 5

Počet hlasov proti: 0

Počet členov, ktorí sa zdržali: 0

Predseda správnej rady konštatoval, že správna rada prijala návrh dodatku č. 2 k zakladacej listine organizácie. Bude odoslaný na vyjadrenie vedeckej a dozornej rade organizácie.

Predseda správnej rady informoval o zrušení pobočky organizácie v Banskej Bystrici ku dňu 30. 6. 2024.

Predseda správnej rady informoval o znížení rozpočtu mzdového fondu organizácie pre rok 2024 o približne 24 000 EUR.

Predsedajúci: S. Michálek, v. r.

Vypracoval: M. Hanula, v. r.

Za správnosť: S. Michálek, v. r.